2023 இல் இந்தியா

இந்தியாவில் 2023-ஆம் ஆண்டில் நடைபெற்ற முக்கிய நிகழ்வுகள் வருமாறு:

பொறுப்பு வகிப்பவர்கள்

இந்திய அரசு

மாநில அரசுகள்

நிகழ்வுகள் 
 சனவரி 2 - 2016 பண மதிப்பு நீக்கத்திற்கு எதிராக இந்திய அரசு மீது தொடுக்கப்பட்ட 56 வழக்குகளை இந்திய உச்ச நீதிமன்றம் தள்ளுபடி செய்து தீர்ப்பு அளித்தது.
 சனவரி 18 - திரிபுரா, மேகாலயா மற்றும் நாகாலாந்து  மாநில சட்டமன்றங்களுக்கான தேர்தல் அட்டவணையை இந்திய தேர்தல் ஆணையம் அறிவித்தது. 
 சனவரி 13 - 29 - 2023 உலகக்கோப்பை ஆடவர் வளைதடிப் பந்தாட்டப் போட்டிகள் புவனேஸ்வர் மற்றும் ரூர்கேலா நகரங்களில் நடைபெற்றது.
 மார்ச் 23 - மோடி சமூகத்தவரை அவமதித்த குற்ற வழக்கில் சூரத் நீதிமன்றம் ராகுல் காந்திக்கு இரண்டு ஆண்டு சிறை தண்டனை வழங்கியது.இதனால் இவரது மக்களவை உறுப்பினர் தகுதி நீக்கம் செய்யப்பட்டது. 
 மார்ச் 24 - குற்ற வழக்கில் இரண்டு ஆண்டுகள் சிறை தண்டனை பெற்ற ராகுல் காந்தி மக்களவை உறுப்பினர் பதவியிலிருந்து தகுதி நீக்கம் செய்யப்பட்டார்.
 ஏப்ரல் 11 -  புள்ளியியல் அறிஞராக சி. ஆர். ராவுக்கு தமது 102வது அகவையில் புள்ளியியலில் பன்னாட்டுப் பரிசு அறிவிக்கப்பட்டது.
 மே 3 - மணிப்பூர் வன்முறைகளில் 54 பேர் கொல்லப்பட்டனர் மற்றும் 13,000 பேர் முகாம்களில் தங்கவைக்கப்பட்டுள்ளனர்.
 மே 13  - 2023 கர்நாடகா சட்டமன்றத் தேர்தலில் பெரும்பான்மை தொகுதிகளில் இந்திய தேசிய காங்கிரசு வெற்றி பெற்றது.
 சூன் 2  - ஒடிசா தொடருந்து விபத்துக்களில் 275 பேர் உயிரிழந்தனர். 1,175 பேர் காயமடைந்தனர்.
சூலை 18 -பாஜக தலைமையிலான தேசிய ஜனநாயகக் கூட்டணிக்கு எதிராக காங்கிரஸ் கட்சி தலைமையில் 26 கட்சிகள் கொண்ட இந்தியத் தேசிய வளர்ச்சியை உள்ளடக்கிய கூட்டணி உருவானது.
 சூலை 14 -  சந்திரயான்-3 நிலாவிற்கு ஏவப்பட்டது.
 ஆகஸ்டு 23 - பிரக்யான் தரையூர்தி நிலவின் தென் துருவத்தில் தரையிறக்கப்பட்டது.
 ஆகஸ்டு 24 - 2023 சதுரங்க உலகக் கோப்பை இறுதிப் போட்டியில் இந்தியாவின்  ர. பிரக்ஞானந்தா இரண்டாம் இடத்தையும், நார்வேயின் மாக்னசு கார்ல்சன் முதல் இடத்தையும் பிடித்தனர்.
 செப்டம்பர் 2 -சூரியனை ஆய்வு செய்யும் செயற்கை கோள்  ஆதித்தியா எல் 1 விண்ணிற்கு ஏவப்பட்டது. 
 செப்டம்பர் 9 -- 2023 ஜி20 புது தில்லி உச்சிமாநாடு ஜி 20 உச்சி மாநாடு  புது தில்லியில்  கூடியது. இக்கூட்டத்தில் ஆப்பிரிக்க ஒன்றியம்  புதிய உறுப்பினராக சேர்க்கப்பட்டது.  
 அக்டோபர் 17 - இந்திய உச்ச நீதிமன்றம், தன்பாலினத்தவர்கள் திருமணம் செய்து கொள்வதற்கு எதிராக தீர்ப்பு அளித்தது.
 நவம்பர் 12 -உத்தரகாண்ட் சுரங்க விபத்தில் 46 தொழிலாளர்கள் சிக்கிக் கொண்டனர்.
 நவம்பர் 19 - 2023 துடுப்பாட்ட உலகக்கிண்ண இறுதிப் போட்டியில் ஆஸ்திரேலியா முதலிடத்தையும்; இந்தியா இரண்டாம் இடத்தையும் பெற்றது. 
 டிசம்பர் 3 - இராஜஸ்தன் மத்தியப் பிரதேசம், தெலங்காணா மற்றும்  சத்தீஷ்கர் சட்டமன்றத் தேர்தல் முடிவுகள் அறிவிக்கப்பட்டது.  இராஜஸ்தான், மத்தியப் பிரதேசம் மற்றும் சத்தீஸ்கர் உள்ளிட்ட 3 மாநில சட்டப் பேரரவை தேர்தல்களில் பாரதிய ஜனதா கட்சி வெற்றி பெற்றது. தெலங்காணாவில் மட்டும் இந்திய தேசிய காங்கிரசு வெற்றி பெற்றது.
 டிசம்பர் 3 - மிக்ஜாம் புயல் வலுப்பெற்று 5ம் நாள் நெல்லூர்-மச்சிலிப்பட்டினம் இடையே கரையைக் கடந்தது. இப்புயலால் சென்னை மாவட்டம், செங்கல்பட்டு மாவட்டம், திருவள்ளூர் மாவட்டம் மற்றும் காஞ்சிபுரம் மாவட்டப் பகுதிகளில் குடியிருப்பு பகுதிகளில் வெள்ள நீர் தேங்கியதால், போக்குவரத்து மற்றும் மின்சாரம் தடைபட்டது. 
 டிசம்பர் 4 - 2023 மிசோரம் சட்டமன்றத் தேர்தல் முடிவுகள் அறிவிக்கப்பட்டது. ஜோரம் மக்கள் இயக்கம் வெற்றி பெற்றது.
 டிசம்பர் 7 - மிசோரம் முதலமைச்சராக  லால்துஹோமா பதவியேற்றார். 
 டிசம்பர் 7 - தெலங்காணா முதலமைச்சராக அனுமுலா ரேவந்த் ரெட்டி பதவியேற்றார்.
 டிசம்பர் 11 - ஜம்மு காஷ்மீருக்கு சலுகைகள் வழங்கும் இந்திய அரசியலமைப்பு சட்டம், பிரிவு 370ஐ  சம்மு காசுமீர் மறுசீரமைப்புச் சட்டம், 2019 மூலம் நீக்கியத்தை எதிர்த்து தொடரப்பட்ட வழக்கில், இந்திய உச்ச நீதிமன்றம் இந்திய அரசுக்கு ஆதரவாக தீர்ப்பு வழங்கியது:
 டிசம்பர் 12 - மோகன் யாதவ் மத்தியப் பிரதேச முதலமைச்சராகவும்,  ஜெகதீஷ் தேவ்தா மற்றும் இராஜேந்திர சுக்லா துணை முதலமைச்சர்களாகவும்  பதவியேற்றனர்.
 டிசம்பர் 13 - நாடாளுமன்றத் தாக்குதல்
 டிசம்பர் 13 - விஷ்ணு தேவ் சாய் சத்தீஸ்கர் முதலமைச்சராகவும்,  அருண் சாவ் &  விஜய் சர்மா ஆகியோர் துணை முதலமைச்சர்களாக பதவியேற்றனர்.
 டிசம்பர் 15 - பஜன்லால் சர்மா இராஜஸ்தான் முதலமைச்சராகவும்; துணை முதலமைச்சர்களாக தியா குமாரி மற்றும் பிரேம் சந்த் பைரவா பதவியேற்றனர்.

இறப்புகள்
8 சனவரி– உத்தரப் பிரதேச பாஜக தலைவாகவும், மேற்கு வங்காள ஆளுநராகவும் இருந்த கேசரிநாத் திரிபாதி தமது 88 அகவையில் மறைந்தார்.
 12 சனவரி –இராஷ்டிரிய லோக் தளம் கட்சியின் தலைவர் சரத் யாதவ் தமது 75வது அகவையில் மறைந்தார்.
 31 சனவரி –இந்திய உச்ச நீதிமன்றத்தின் மூத்த வழக்கறிஞரும்,  1977–1979களில் மத்திய சட்ட அமைச்சருமாக இருந்த சாந்தி பூசண் தமது 97வது அகவையில் மறைந்தார்.
 17 நவம்பர் - இந்தியக் கலை வரலாற்றாளர் பி. என். கோசுவாமி
 18 நவம்பர் -  இந்திய ரிசர்வ் வங்கியின் ஆளுநர் ச. வெங்கிடரமணன்
 23 நவம்பர் - உச்ச நீதிமன்ற நீதியரசர்  எம். பாத்திமா பீவி
 27 நவம்பர் -  நாகசுரம் இசைக்கலைஞர் எம். பி. என். பொன்னுசாமி

இதனையும் காண்க
 2023 இல் தமிழ்நாடு

மேற்கோள்கள்